Coadă de 6 kilometri la singurul punct de frontieră rutier dintre Bulgaria și Grecia. Cât trebuie să aștepți pentru o vacanță.
Andrei a aşteptat timp de trei ore să treacă vama în Grecia. Accesul rutier în Grecia a fost restricţionat pentru un singur punct de frontieră. La frontiera Kulata-Promachonas, coada s-a întins pe 6 kilometri.
Andrei a plecat astăzi cu familia în Halkidiki şi a trecut prin singurul punct de frontieră deschis, Kulata – Promachonas.A aşteptat în maşină, cu soţia şi cei doi copii, timp de trei ore la o temperatură de 35 de grade Celsius.Autorităţile elene au impus de la 1 iulie completarea unui formular în urma căruia primeşti un cod unic cu care poţi intra în ţară, însă o singură graniţă are tehnologia necesară pentru verificarea acestui cod.Aşa că dacă vrei să megi în Grecia cu maşina, să ştii că până la 15 iulie, Kulata-Promachonas va fi singura graniţă deschisă."De la zece și jumătate, e inadmisibil. Un singur punct de control, nu se poate. Şi mai avem doi kilometri, copiii nu mai pot de cald, nu mai avem apă", spune Andrei, un turist care a plecat cu familia în Grecia.